google/wiki40b huggingface dataset:
De trettini artikler

Historie

De~ første forsøkene på å definere den anglikanske troslære var De ti artikler i 1536, The Institution of the Christian Man i 1537, De seks artikler i 1539, Kongens bok i 1543 og De førtito artikler i 1553.
I 1563 bestemte et kirkemøte å samle deler av dette i den første utgaven av de Trettini artikler. Nr. 29, om de som ikke praktiserte nattverd ble fjernet før publikasjon, antagelig for ikke å utelukke samtaler med lutherske fyrster i Tyskland. En innledning til nr. 20, om kirkens rett til å bestemme over ritualer og seremonier, ble også lagt til. Det ser ut til at begge endringene kan skyldes intervensjon fra dronning Elisabeth I personlig.

Innhold

Artiklene er ikke en formulering av den kristne tro i form av en trosbekjennelse, men en oppsummering av dogmatiske definisjoner som berører stridsspørsmål i reformasjonstiden. De er ikke direkte vage, men er heller ikke på noen måte stramme formuleringer, og er derfor åpne for tolkning. Dette ser ut til å ha vært gjort med vilje, for å finne fram til en formulering av troslæren som kunne aksepteres av alle fløyer i Den engelske kirke.
Formuleringene retter seg spesielt inn mot å avgrense det anglikanske standpunkt i forhold til katolsk, kalvinistisk og anabaptistisk lære. Et typiske eksempel er nr. 28, som avviser både den katolske transsubstansiasjonslæren og Zwinglis nattverdsdoktrine, og samtidig er åpen både for realpresens og resepsjonisme.
Monarkens og sivile myndigheters rolle i kirken blir definert i artiklene.

Artiklenes rolle i kirken

Det har aldri vært påkrevet av legfolk at de bekjenner seg til artiklene, men for kleresiet er de bindende. Inntil 19. århundre måtte også akademikere ved universitetene i Oxford og Cambridge bekjenne seg til artiklene. Siden 1975 har det bare blitt krevd at klerikerne anerkjenner artiklene som et av de historiske formularer som definerer Den anglikanske kirkes forståelse av Bibelen og andre trosbekjennelser.
Forskjellige særkirker i den anglikanske kommunion har innført reviderte versjoner av artiklene.
Plesispa

Utseende

Middelsstore (5 - 9 millimeter), lange og slanke, ganske flate, brunlige til svarte bladbiller. Antennene er noe lengre enn hode + pronotum med 11 ledd. Pronotum er firkantet, dekkvingene nokså lange og jevnbrede, med 8-10 rader av grove punkter og tre opphøyde lengderibber. Beina er temmelig korte.

Levevis

Både larver og voksne lever på planter og eter fra dem. Noen av artene er regnet som skadedyr på unge kokospalmer. Denne slekten lever på enfrøbladete planter, mest på palmer.

Utbredelse

Slekten er utbredt fra Sri Lanka i vest til Australia i øst.
Helse Vest Innkjøp

Helse Vest Innkjøp HF var et helseforetak eiet av Helse Vest. Det ble stiftet 7. april 2015 og hadde ansvar for anskaffelse av varer og tjenester. Den 1. desember 2016 ble foretaket innlemmet i Sykehusinnkjøp.
Helseforetaket hadde ca. 60 ansatte. Hovedkontoret var i Bergen, med avdelingskontorer i Stavanger, Haugesund, Førde og Nordfjordeid.
Sikkerhetsrom

Sikkerhetsrom eller panikkrom er et rom i et foretak eller i et privat hjem der stedets rettmessige brukere kan flykte til midlertidig trygghet, for eksempel ved innbrudd, inntrengning eller ved andre trusler. 
Slike rom kan ha dører, hengsler eller vegger som er forsterket eller spesialbygget, for å motvirke antatte trusler.
Commando Helicopter Force

Commando Helicopter Force (CHF) er en avdeling i Royal Navys flystyrke Fleet Air Arm og et av de operative elementene i Joint Helicopter Command. Avdelingens primæroppgave er å stille helikopterstøtte til 3 Commando Brigade og andre britiske styrker i det amfibiske miljø. CHF benytter en kombinasjon av transporthelikoptre forlagt til Royal Naval Air Station Yeovilton i Somerset.
CHF ble opprettet i 1997 for å konsolidere kommando og kontroll av de ulike helikopterskvadronene i Fleet Air Arm og Royal Marines som støttet 3 Commando Brigade under Flag Officer Naval Aviation.
I 1999 ble CHF slått sammen med flere styrkeelementer i Royal Air Force (RAF) og Army Air Corps under felleskommandoen Joint Helicopter Command, men har fortsatt sin egen avdelingsidentitet.
I 2018 begynte leveringen av 25 nye transporthelikoptre av typen Commando Merlin Mk4 (HC4) til CHF.
Dimitri Petratos

Landslaget

23. mars 2018 fikk han sin første landskamp for Australia mot Norge.
Han ble tatt ut i Australias tropp til VM i fotball 2018 i Russland.
Steinane

Steinane, også kalt Humlesekken, er et fredet kulturminne på gården Helgerød sør på Tjøme i Færder kommune. Kulturminnet er et bolighus, i dag i bruk som fritidsbolig. Hustypen er ei såkalt steinstue, en hustype som i Norge er beskrevet som spesiell for Tjøme, introdusert av fattige innvandrere fra Sverige midt på 1800-tallet. 
Steinstuas yttervegger er konstruert som en dobbel mur, stein utvendig og innvendig, med mold til isolasjon mellom. Over stuerommet var det trebjelker med et loft over. Gavlene var oppført med tømmermannspanel. Huset kunne være tekket med torv eller takpanner av tegl. 
Steinane ligger på et nes øst for Verdens Ende, nær sjøen, og er bygd som et fiskerhjem på 1850-tallet.
Bygningene på Steinane består av steinstua og et atelier, oppført av Jean Heiberg som var eier en periode. Etter år 2010 er oppført enda et nytt anneks. 
Steinstua på Steinane ble fredet av Riksantikvaren allerede i 1923, etter at den nye loven om bygningsfredning ble vedtatt i 1920. På forhånd ble all eldre bebyggelse på Tjøme vurdert av Anders Bugge i forhold til vern og fredning i artikkelen "Byggeskik på Tjømø", publisert i Tjømeboka. Artikkelen inneholder et avsnitt om steinstuene på Tjøme.
NHJ litra B

Historie

De første tre lokene, nr. 8–10, var egentlig ombygginger som ble gjort i 1890-93 av tre eldre B-koblede godstogslokomotiver med disse numrene. Antagelig var det bare litt av rammen og drivhjulene som ble brukt fra de opprinnelige maskinene, så i realiteten var dette en nybygd loktype, konstruert på Norsk Hoved-Jernbanes eget maskinverksted i Oslogate 3 i Kristiania, under verksmester Ole Adamsens ledelse. De 2-akslede tenderne til nr. 8 og 10 kom fra lokene 6–7, som hadde blitt ombygd med disse i 1964–65. Den 3-akslede tederen til nr. 9 kom antagelig fra den forulykkede nr. 11 (som ville blitt litra A) som ble utrangert etter en kjeleksplosjon på Strømmen i 1888. Lokene fikk nye kjeler plassert lenger fram på ramme, en Adamsenboggi foran, og Adamsens sleidstyring erstattet den tidligere Stephensonstyringen lokene hadde opprinnelig. Ombyggingen ble ansett som svært vellykket og man hadde fått en loktype brukbar i alle slags tog. Konstruksjonen medførte at seks nye lok etter samme konstruksjon ble bestilt fra utenlandske lokomotivverksteder. Disse tre første lokene fikk i 1900 betegnelsen litra B og B₁, da nr. 9 skilte seg litt fra de to andre med en annen tenderkonstruksjon.
De nybygde lokene fikk betegnelsen litra B₂ og ble levert fra Hanomag (6–7 i 1893), Nydquist & Holm (85–86 i 1896) og Schweizerische Lokomotiv- und Maschinenfabrik (87–88 i 1898).
Etter at Hovedbanen fikk betydelig større lok fra rundt 1910, ble disse egentlig lette lokomotiv degradert til sekundære oppgaver som skiftetjeneste, assistansekjøring mellom Lillestrøm og Strømmen, og lokaltog mellom Lillestrøm og Jessheim. De ble utrangert i årene 1919 - 1927 og ble aldri innlemmet i NSBs typesystem til tross for at noen av dem formelt rakk å bli NSB-maskiner i 1926.
Nord-Gudbrandsdal prosti

Nord-Gudbrandsdalen prosti er et aktivt prosti underlagt Hamar bispedømme. Prostiet ble opprettet 01.05.1871, iflg. kgl.res. 18.03.1871, ved deling av Gudbrandsdalen prosti i Søndre og Nordre Gudbrandsdal prostier.
Horten filmklubb

Horten filmklubb er Vestfolds største filmklubb med sete i Horten. Alle over 15 år kan bli medlem i filmklubben.

Horten filmklubbs arbeid

Filmklubben har tidligere hatt visninger på Kulturhuset 37 og kinoen i Horten. For tiden har ikke filmklubben regulær visningsaktivitet, men er tilgjengelig på nett.

Historie

Horten filmklubb ble stiftet 13. april 2002, og har eksistert periodevis tidligere. Etableringen var et resultat av ønsket om å skape et miljø for filminteresserte i Horten. Initiativet til ny oppstart kom fra flere ansatte i AME Space. I de første årene ble de fleste visningene holdt på Kulturhuset 37, i Horten. Horten filmklubb har siden 2008 hatt en samarbeidsavtale med Norsk Kinodrift, drifter av Horten kino. Filmklubben har benyttet sal 2 med plass til 66 personer. Alle regulære visninger ble frem til 2010 gjennomført på Horten kino, bygget i 1936. De to siste visningene høsten 2010 ble avlyst grunnet digitalisering av kinoen.

Dagens situasjon

Horten filmklubb er tilknyttet Norsk filmklubbforbund (NFK). Klubbens formål er å fremme interessen for, og kunnskapen om, film både som kunstart og underholdning. Horten filmklubb er åpen for alle som er nysgjerrig på film eller som lurer på om de kan bli det. Det sosiale er en viktig del av filmklubbvirksomheten. Før filmvisningene inviteres det til en uhøytidelig filmprat. Enhver person over 15 år eller eldre kan bli medlem i Horten filmklubb. Medlemskapet er for seks måneder av gangen, og gir tilgang til visninger i andre filmklubber tilknyttet Norsk filmklubbforbund.
Horten filmklubb produserer fimvisninger inndelt i sesonger, på seks måneder hver, benevnt vårsesongen og høstsesongen. Horten filmklubb har egen gruppe på Facebook.

Designprogram

Horten filmklubb har et originalprodusert varemerke inspirert av bokstavmalingen på filmplakaten til Ice Follies fra 1939. I designprogrammet inngår også skriftsnittet Cholla Slab tegnet av Sibylle Hagmann. Filmklubben varierer visuelt tema for hver sesong, og har fra sesongen våren 2009 valgt å ta i bruk et ekstra ikon, James Di'no. James Di'no er en japansk håndholdt videospill barnevariant av den James Dean vi kjenner fra "Rotløs ungdom", og er ikke basert på noen virkelig person.
Hver sesong produseres visittkort med oversikt over sesongens visninger, og et eget sesongkort med oversikten på baksiden. Visittkortene har etterhvert blitt lokale samlerobjekt grunnet den stramme utformingen, og den visuelle leken over sesongens visuelle profil. Særlig de brente og de håndsydde visittkortene har vært populære blant medlemmene.
Det visuelle tema for vårsesongen 2009 er grafikk i japansk 'social network' stil og tilhørende kultur, i lav oppløsning.
Østerrikes distrikter

Østerrikes distrikter utgjør et forvaltningsnivå mellom Østerrikes delstater og kommunene. Distriktene (tysk Bezirke) er rent administrative enheter, dvs. at de ikke har politiske kompetenser og ingen valgte organer.
Alle delstater (med unntak av bystaten Wien) er, avhengig av delstatens størrelse, delt i mellom fire og 24 distrikter. Større byer har status som bydistrikter (Statutarstädte). Enkelte distrikter er sammenfallende med historiske landskap (disse er i oversikten nedenfor anført i parentes). Oftest er de derimot avgrenset nokså vilkårlig. Distriktene er oppkalt etter sine respektive forvaltningssteder.

Wien

Wien er både delstat og kommune. Distriktsnivået forekommer altså ikke. Byen er imidlertid delt i 23 såkalte Gemeindebezirke (bydeler), men disse tilsvarer ikke distriktene i de andre delstatene.
Maria besøkelsesdag

Maria besøkelsesdag, også kjent som «fruedagen», «berggang», latin: Festum Visitationis beatæ Virginis Mariæ, er en gammel festdag som ble feiret den 2. juli til minne om da jomfru Maria straks etter bebudelsen gikk fra Nasareth til Judea for å besøke sin slektning Elisabeth som da gikk svanger, og ble hos henne til sønnen Johannes Døperen var født og omskåret. Dagen ble innført som helligdag relativt sent i middelalderen, omkring år 1400. Men den ble fortsatt feiret som helligdag i Danmark-Norge etter reformasjonen, inntil den ble fjernet ved festdagsreduksjonen av 1770.
I den katolske kirke ble feiringen av dagen flyttet til den 31. mai i 1969.
Boreidae

Utseende

Små (gjerne 2–3 mm), tettbygde, mørke insekter. Kroppen er noe flattrykt fra sidene, kroppsbygningen kan minne om lopper. Hannen har korte vingestubber, hunnen er helt vingeløs. De har hodet trukket ut til et "nebb" som vanlig for skorpionfluer. Beina er slanke. Hannens ytre kjønnsorganer er ganske store, men ikke bøyd opp over bakkroppen som hos mange andre skorpionfluer. Hunnen har et kraftig, litt oppoverbøyd eggleggingsrør (ovipositor).

Liv og utvikling

Denne familien fører normalt et skjult levevis nede mellom mose, som både larvene og de voksne spiser. Et uvanlig trekk er at de voksne insektene lever om vinteren. I mildværsperioder kan de komme opp og hoppe omkring oppe på snøen. Siden de voksne insektene er vingeløse kan de naturligvis ikke fly, men beveger seg framover i hopp.

Utbredelse

Boreidae lever i kjølige områder på den nordlige halvkulen, særlig i barskogsbeltet. Siden de lever av mose, foretrekker de et fuktig og kjølig klima.
Getsemane

Getsemane (fra hebraisk: Gat-Schemen: oljepresse) er en hage ved foten av Oljeberget i Jerusalem på den andre siden av Kidrondalen. Getsemane er i henhold til kristen tradisjon og Det nye testamentet i Bibelen det stedet hvor Jesus oppholdt seg med disiplene for å be natten før korsfestelsen.
Hagen har gitt navn til store, personlige kriser som enkelte mennesker kan oppleve når man snakker om en Getsemane-kamp.
Getsemani er også navnet på en av de historiske bydelene i Cartagena de Indias som er et beskyttet UNESCO-minne.
A Boy Like Me, A Girl Like You

«A Boy Like Me, A Girl Like You» er en amerikansk filmsang, skrevet av Sid Tepper og Roy C. Bennett.
Den ble fremført av Elvis Presley i Paramount-filmen Girls! Girls! Girls! fra 1962. Ross Carpenter (Presley) sang «A Boy Like Me, A Girl Like You» til en kvinne, mens de befant seg i en seilbåt.
Han spilte inn sangen i Radio Recorders, Hollywood, 27. mars 1962. Den ble utgitt på LP-platen Girls! Girls! Girls! (RCA Victor LSP 2621 og RCA Victor LPM 2621 i november 1962 Paramount-produsent var Joseph Lilley.
Tilordning

Tilordning er tilknytningen mellom skattesubjekt og skattepliktige inntekter og fradragsberettigede kostnader. I norsk skatterett er det grunnleggende prinsipp at de privatrettslige rettsforhold legges til grunn ved tilordning. Utover dette er tilordningsreglene nedfelt i de enkelte reglene i skatteloven.
Det er vanligvis uproblematisk å finne frem til rett skattyter for inntekter og kostnader. Vanskelighetene oppstår som oftest når eierposisjoner overføres. Det kan da være usikkert på hvilket tidspunkt inntekter / kostnader går over til ny eier. Innvinningstidspunktet står sentralt her. Det kan også oppstå vanskeligheter ved skillet mellom hovedaksjonær og aksjeselskap, eller mellom fast driftssted og hovedkontor når disse befinner seg i hvert sitt land.
Valdez-Cordova Census Area

Valdez-Cordova Census Area er et statistikkområde i den amerikanske delstaten Alaska. Området har et totalt areal på 104 481 kvadratkilometer, hvorav 88 681 km² land og 15 800 km² vann, og et folketall på 9 636 (2010). Den største byen er Valdez.
Folketellingsområdet ligger i de sørøstlige delene av delstaten, og grenser mot Southeast Fairbanks Census Area i nord, Yukon i øst, Yakutat City and Borough i sørøst, Kenai Peninsula Borough og Municipality of Anchorage i vest og Matanuska-Susitna Borough i nordvest.
Valdez-Cordova ble opprettet før folketellingen i 1980, etter en sammenslåing av de to statistikkområdene Valdez-Chitina-Whittier og Cordova McCarthy.
Kozani (prefektur)

Provinser

Kozani har tre provinser: Kozani, Eordaia og Voio.

Geografi

En liten dal strekker seg fra det nordlige området til elven Aliakmon og Polyfytossjøen. En har fjell i både i det vestlige og østlige området, særlig i området rundt byen Kozani, blant annet Askio i vest, Vermio i nordøst og Voio i sørvest.
Foxtrot (album)

Lydbilde

Foxtrot var albumet som endelig viste Genesis som et fullkomment progrockband, selv om de viste at de var på god vei med både Trespass og Nursery Cryme. Med «Watcher of the Skies» og den 23 minutter lange «Supper's Ready» i hver sin ende, har Foxtrots lydbilde mye til felles med Nursery Cryme. Rutherford brukte basspedalene sine i mer utstrakt grad, for eksempel i midt-seksjonen av «Can-Utility and the Coastliners». Banks' mellotron-introduksjon på «Watcher of the Skies» inspirerte produsentene av mellotronen, Streetly Electronics, til å inkludere en egen «Watcher Mix» i mellotronens tape-set.
Maurice Blondel

Bakgrunn

Maurice Blondel kom fra en familie der juridikk hadde vært den vanligste yrkeskarrieren. Men Blondel valfte tidlig filosofien. I 1881 kom han inn på École Normale Supérieure i Paris, og i 1893 la han frwm sin avhandling L'Action (franskw for 'handling'). Han fikk imidlertid ingen ansettelse som lærer ettersom hans filosofiske konklusjoner ble ansett for å være «for kristne»" og derfor «kompromissende» i sine filosofiske resonnementer.

Karriere

I 1895 fikk han imidlertid med hjelp av en tidligere lærer en ansettelse i Lille, og kort deretter i Aix-en-Provence.
L'action, utkommet i 1893, anses iblant å være hans hovedsaklige verk. Der utviklet Blondel en «handlingens filosofi» som knyttet sammen klassiske nyplatonistiske tankeganger med moderne pragmatisme innen rammene for kristen religionsfilosofi. Han mente at ren handling aldri kunne tilfredsstille menneskets lengten etter det uendelige, men denne kan bare oppfylles av Gud. 
Hans påfølgende arbeider, Lettre sur les exigences de la pensée contemporaine en matiere d'aplogétique et sur la méthode de la philosophie dans l'étude du probleme religieux (1986, vanligvis kalt La Lettre, «Brevet»), og Histoire et dogme, les lacunes philosophiques de l'exégèse moderne (1904, bruker forkortes Histoire et dogme – «Historie og dogme») knyttet også an til religionsfilosofiske problemer. Særskilt etter at den sistnevnte ble publisert vakte de stor oppmerksomhet og motstand, noe som  ble en del av den katolske moderniststriden. Pave Pius Xs encyklika Pascendi dominici gregis behandlet den modernistiske trussel mot katolst tenkning, og hadde delvis Blondel som målskivea. Encyklikaen kalte Blondels måte å forsvare troen på, vet at de menneskelige erfaringer viser at Gud er det eneste svaret på menneskets lengten, foör immanentisme.
Blondel fikk senere stor innflytelse på den katolska tenkning, særskilt gjennom teologene innen Nouvelle théologie såsom Henri de Lubac.
Blondels hustru døde i 1919, og i 1929 gikk han i pensjon av helsegrunner Han fortsatte imidlertid å produsree verker helt til 1946, tre år ifør han døde ved 84 års alder.
Klede

Klede er et glatt, filtlignende stoff av ull.
Denne effekten ble tradisjonelt oppnådd ved at tøyet gjennomgikk en spesiell og krevende behandling etter det var ferdig vevd. Ulla måtte ha en myk kvalitet og etterbehandlingen krevde egen ekspertise, et håndverksfag som ble kalt overskjærer.
Kledestoff ble fra middelalderen av spredd over hele Europa og mye brukt til klær. Lenge var det kun adel og borgerskap som hadde råd til dette stoffet, mens vanlige folk måtte nøye seg med hjemmevevde ullstoffer som ikke oppnådde den samme mykhet og glans som klede hadde.
Shijimia moorei

Utseende

En liten blåvinge uten stjerter på bakvingene. Undersiden er lysgrå med nokså store, svarte flekker og en grå bord langs ytterkanten. Tallet på flekker og området de dekker kan variere mye.

Levevis

Larvene lever på planten Lysionotus pauciflorus (familien Gesneriaceae).

Utbredelse

Arten er utbredt i Sørøst-Asia.
HTC Douton

HTC Douton (MTeoR) er en Windows Mobile-basert mobiltelefon (smartphone) som ble produsert av HTC. Den ble lansert på slutten av 2005.
Den er også solgt som i-mate SP4m og XDA Phone (DE).
El Ferdiss

El Ferdiss (فرديس)   er en landsby nord for Rachaya el Foukhar , sydøst for Kaukaba og vest for El Hebbariye i det sørøstlige Libanon.  Under Libanon-konflikten i 1978 etablerte tropp 2 i daværende Kompani 1 seg her. I 1988, da landsbyen fortsatt lå innenfor Norbatts område, bodde det ca. 500 personer her. Alle var drusere.
Marina Promenade (Singapore)

Marina Promenade er en gangvei i Marina Bay i Singapore. Den går rundt hele bukta, og krysser munninga over The Helix Bridge, som går mellom The Float at Marina Bay og Marina Bay Sands. Hele promenaden er 3,5 kilometer lang. Marina Promenade utgjør en viktig del av et stort utviklingsprosjekt i havneområdet som ble utført på 2000-tallet.
Når fjordene blåner

«Når fjordene blåner» er et norsk dikt av John Paulsen. Den ble tonesatt i 1907 av Alfred Paulsen.
Chaetacanthidius

Utbredelse

Arten er bare kjent fra Malaysia.
Liberty Alliance

Liberty Alliance, også kjent som Project Liberty, er et bredt sammensatt industrikonsortium som utvikler spesifikasjoner og standarder for webføderasjoner, basert på teknologier og standarder for identitetshåndtering og vevtjenester («web services»).
Den opprinnelige Project Liberty ble etablert i 2002, og de første spesifikasjonene beskrev scenarier for føderert enkeltpålogging basert på SAML.
I styret for Liberty Alliance sitter store internasjonale selskaper, bl.a. Nokia, Ericsson, Vodafone, France Telecom, Fidelity, General Motors, IBM, Intel, HP og Sun. Norsk medlem i Liberty Alliance er Kantega.
Al Dhafra Air Base

Al Dhafra Air Base (ICAO: OMAM) er en flystasjon i De forente arabiske emirater, som benyttes både av amerikanske og emiratenes egne styrker. Stasjonen ligger ca. 32 km sør for Abu Dhabi.
Dirofilaria repens

Dirofilaria repens er en parasitt som påvirker hunder og andre rovdyr, slik som katter, ulver, prærieulver, rever, og sjøløver, samt bisam. Parasitten overføres av mygg. Selv om mennesker kan bli smittet, vil som regel ormene mislykkes å nå voksen alder i en menneskekropp.

Epidemiologi

Dirofilaria repens finnes mest i Middelhavsregionen, Afrika sør for Sahara og Øst-Europa. Italia har den høyeste forekomsten av europeiske dirofilariasistilfelle hos menneske - 66 %, etterfulgt av Frankrike (22 %), Hellas (8 %) og Spania (4 %).

Livssyklus

Myggen kan overføre parasitten til menneske ved at myggen får i seg embryo fra parasitten når han suger blod. I myggen utvikler embryoet seg til en larve, og når myggen suger blod fra et dyr eller menneske, nytter larven høvet til å kravle inn i den nye verten. Der utvikler den seg til en voksen orm.
Fotbollsgalan

Fotbollsgalan arrangeres i Sverige i midten av november hvert år og er en fest for spillere og ledere innen svensk fotball. Fotbollsgalan ble arrangert første gang i 1995, og under arrangementet deles det ut en rekke priser. De fleste priser kan kun tildeles svenske statsborgere. Fotbollsgalan arrangeres når Sveriges fotballsesong mer eller mindre er over. I pausene mellom prisutdelingene underholder en rekke artister.
Ingrisma femorata

Utseende

En middelsstor, nokså bred gullbasse. "Snuten" er rundet spadeformet forlenget. Oversiden er ganske tett punktert, dekkvingene med grove punktrader.

Utbredelse

Arten lever i Thailand.
Community-psykologi

Community-psykologi er et fagområde i psykologi som hovedsakelig studerer individer i konteksten av sosiale fellesskap og lokalsamfunn, og forholdet mellom dem. Fagområdet har fokus på individers livskvalitet innen grupper, organisasjoner, institusjoner og fellesskap/lokalsamfunn. Fordi norsk mangler en dekkende oversettelse av det engelske ordet community, og fordi samfunnspsykologi generelt brukes i en annen betydning på norsk, blir fagfeltet gjerne oversatt som «community-psykologi» på norsk. På tysk kalles fagområdet Gemeindepsychologie («fellesskapspsykologi» eller «lokalsamfunnspsykologi»), der Gemeinde betyr lokalsamfunn eller (mindre lokalt) fellesskap mens Gesellschaft betyr samfunn.